Source: http://keshahungary.blogspot.com/2016/02/
Timestamp: 2017-10-21 01:02:30+00:00

Document:
február 2016 ~ Kesha Hungary
11:55 Nincsenek hozzászólások
A Sony a tárgyalás óta most először szólalt meg. A The New York Times-nak adtak interjút, amiben elárulták, hogy állításuk szerint ők mindent megtesznek azért, hogy támogatni tudják Keshát, azonban jogilag ez nem helyes. Kesha szexuális visszaélés vádjával állt a bíróság elé, majd egy kérvényt nyújtott be a Sonynak, hogy ne kelljen tovább dolgoznia a producerével. Ezt a kérvényt a Sony egy héttel ezelőtt elutasította, ugyanis azt mondták, hogy nincs elegendő bizonyíték, ők pedig azzal a személlyel foglalkoznak, aki több pénzt hoz nekik, aki már több pénzt belefektetett a perbe, ugyanis szerintük "a pénz beszél". Tegnap a Sony ügyvédje, Scott A. Edelman egy interjúban az alábbiakat mondta:
"A cég nincs abban a helyzetben, hogy megszüntesse a szerződést Dr. Luke és Kesha között."
Később azt is hozzátette:
"A Sony mindent megtesz azért, hogy támogatni tudja a művésznőt ilyen körülmények között, de jogilag nem képes arra, hogy megszüntesse a szerződést."
Ennek oka, - melyet hivatalos források erősítettek meg - hogy az eredeti szerződést Kesha 2005-ben írta alá, amit a Kasz Money nyújtott neki. Ez a Kasz Money Dr. Luke cége. A producer ezek után nyújtott be egy megállapodást, 2009-ben a Sonynak és az RCA vállalatának, melynek aláírásával lett meghatározva, hogy milyen mennyiségben kell tartani ezt a forgalmazási üzletet. Ez annyit jelent, hogy a Kesha által aláírt szerződés, magába foglalta, hogy a producerrel legalább 7 albumot készítenie kell. Az "Animal" és "Warrior" albuma után hátramaradt további 5 album, amit Dr. Luke közreműködésével kellene elkészítenie, de Kesha pont ettől menekül. Két évvel később, az RCA vezérigazgatója, Barry Weiss az Universal Music-ra hagyta az RCA-t, ami arra késztette Keshát, hogy átirányítással, de leszerződjön a Kemosabe Recordshoz, - melynek megalapítója és egyik vezére Dr. Luke.
21:01 Nincsenek hozzászólások
Feltűnt, hogy sokan nincsenek teljesen képben Kesha jogi csatájával kapcsolatban. Úgy gondoltuk, hogy sokkal jobb, ha segítünk tisztázni minden kérdést és kételyt. Örülnénk, ha végre mindenkinek összeállna a kép és nem maradnának kérdőjelek, kételkedések a jogi csatával kapcsolatban. Akadtak olyanok is, akik érdeklődtek, de teljesen le voltak, vannak maradva az egésszel kapcsolatban, ezért most lehetőséget nyújtunk arra, hogy bepótoljatok minden hiányosságot, mindenre választ kapjatok és tisztán láthassátok a helyzetet. Sokkal jobb úgy olvasni és követni a híreket, ha mindennel tisztában vagytok. Facebook oldalunkra kiírtuk, hogy minden Kesha üggyel kapcsolatos kérdést szívesen várunk, amikre egy cikk keretein belül válaszolunk majd. Jöttek kérdések, most ezekre válaszolunk - de természetesen a későbbiek folyamán is mindenről tájékoztatunk titeket és minden kérdésre választ kaptok.
1. M. László kérdése: Mikor kezdődött az egész?
Dr. Luke 10 évvel ezelőtt erőszakolta meg Keshát. Azalatt folyamatos bántalmazás, sértegetés érte az énekesnőt és a producer mindent megúszott. 2014-ben rehabilitációs központba juttatta Keshát, ahol 2 hónapot töltött kedvencünk, viszont a rehab után nem sokkal, 2014. októberében beperelte a producert. Tehát a pereskedés 2014. októbere óta tart, megállás nélkül.
2. T. Beca kérdése: Kik a főbb szereplői az ügynek?
Kesha és Dr. Luke. Ők ketten harcolnak egymással, de Dr. Luke Kesha édesanyját is bevonta ebbe az egészbe, ugyanis őt is beperelte, de azt a pert szerencsére Pebe nyerte. A fő "szereplői" Kesha és Dr. Luke, de az édesanya, Pebe Sebert is eléggé benne van ebben az ügyben. És természetesen az ügyvédek.
3. T. Beca kérdése: Max Martin az, akit rá kellene venni arra, hogy tanúskodjon Lukasz ellen?
Igen. Max Martin, Kesháék egyik jó barátja is jelen volt, amikor az énekesnő aláírta a szerződést, valamint akkor is, amikor Dr. Luke fenyegetni kezdte Keshát. Az utolsó tárgyaláson nem volt jelen, nem is tanúskodott, remélhetőleg Pebe és Kesha rátudja venni a zenészt, hogy ő is melléjük álljon és felmerjen szólalni a producer ellen. Pont egy tegnapi cikkben írtuk le, hogy Max Martin nem csak zenész, hanem producer is és 2015 óta bezsebel minden munkát Dr. Luke elől.
4. K. Anna kérdése: Tudni, hogy Kesha mennyit szánt erre az egészre?
Azt tudjuk, hogy amikor Kesha a perelés legelején elvesztette az egyik részt, amiért beperelte Dr. Luke-ot, 75.000$-t (ami körülbelül 22.500000 Ft) kellett kifizetnie. Nem sokkal később újabb 70.000$-os összeget kellett kifizetnie, ami szintén 21.000000 Ft körül van. Sajnos pontos összegeket nem tudunk, hogy ki- mennyit ölt bele ebbe az egészbe, a kisebb kiadásokat, "kártérítéseket" tudjuk csak. Most már azt is, hogy Taylor Swift is hozzájárult Kesha támogatásához és 250.000$-t adományozott neki, ami 70.000.000 Ft, átváltva.
5. K. Anna kérdése: Lady Gaga tényleg így támogatja Keshát?
Igen, Gaga rettentően segítőkész. Először egy Twitter poszttal járult hozzá a támogatáshoz, majd a tegnapi nap folyamán személyesen is átadta üzenetét, támogatását és szeretetét Keshának. Közös képeket és videókat is posztolt Lady Gaga, na meg persze a #FreeKesha hashtag sem maradhatott el. Emellett pár Instagram képet is megosztott, amivel buzdítja a népet a #FreeKesha mozgalomra, valamint 3 nap múlva, az Oscar-gálán beszédet tart Kesháért és elénekli a "Til It Happens To You" című számát, amit főként kedvencünkért énekel majd.
6. S. Viktor kérdése: Amit Kesha és anyukája eskü alatt tett, az ugye hazugság? (TMZ videó)
Igen. Hazugság! Kesha kontroll alatt volt, ezért azt kellett mondani, amit Dr. Luke hallani akart, vagy amit épp ráerőszakolt. Nem szólalhatott fel, hiszen a karrierje kezdetén járt Kesha, így szava nem lehetett. Fiatal is volt, kevesen ismerték, ezért nem is lett volna ésszerű akkor felszólalni, mert csak még nagyobb bajba került volna. A TMZ amúgy egy szétszórt, nem megbízható oldal. A videó, amit megosztottak valamilyen szinten igaz, de sok- sok évvel ezelőtt készült és Kesha nem tett hivatalos esküt. Dr. Luke sem akart bajt, ezért Keshát hazugságra bírta. Mellesleg érdekes, hogy pont egy ilyen kérdést tesznek fel Keshának, ami a szexuális életével és producerével kapcsolatos... Szóval hazugság.
7. P. Ricsi kérdése: Jogilag Kesha miért nem szerződhet át az Interscope Records-hoz? Vagy a Warner Bros céghez?
A szerződés, amit 10 évvel ezelőtt aláírt Kesha azt mondja, hogy legalább még 5 albumot el kell készítenie Dr. Luke-al. Utána felbonthatóvá - vagy meghosszabbíthatóvá - válik a szerződés, addig viszont mindenki más nélkül, kimondottan Luke-al kell dolgoznia. Per nélkül is felbonthatta volna a szerződést a Sonyval, de előtte Dr. Luke-ot kellett (volna) eltüntetni a képből, ami már egy bonyolultabb folyamat. Mivel a producer csak úgy nem ment bele, hogy felbontsák a szerződést, pereléshez kellett folyamodni, de mivel kilátástalanná vált a helyzet, Kesha kérvényezte a Sony-t, hogy felbonthassa a szerződést, ők viszont elutasították a kérelmét. Kedvencünk a Sonyval is kapcsolatban áll, akik nem mennek bele a szerződésbontásba, sőt, arra kötelezik Keshát, hogy a bántalmazójával dolgozzon tovább. Úgy gondolják, hogy jogilag ez így helyes és ők nem az igazságot helyezik első helyre, hanem a jogokat és a pénzt. Őket idézve - "Itt a pénz beszél.". Sajnos a Sonytól sem szabadulhatott meg akkor, ha Dr. Luke-ot nem vesszük figyelembe, mert a kérvényre akkor is szükség lett volna, amit ha meg is kapott volna, Dr. Luke még keményebb módszerekhez folyamodott volna, - ha esetleg őt csak utólag perelte volna be.
Egyelőre ezt a 7 kérdést kaptuk, reméljük kielégítő válaszokat kaptatok. Ha bárkinek, bármilyen kérdése lenne, keressen meg minket. Facebook oldalunkon üzenetet is írhattok, vagy kommentben is jelezhetitek, ha valami nem világos, választ szeretnétek.
19:52 Nincsenek hozzászólások
Wayne Coyne, a The Flaming Lips frontembere erősítette meg a hírt, miszerint mégis lesz Lip$ha. Kesha és Wayne már 2012-ben elkezdtek dolgozni közös albumukon, amit Dr. Luke miatt nem adhattak ki. Az énekesnő szerint, - de Wayne szerint is - hatalmas sikereket érhettek volna el ezzel a közös albummal. Amikor megjelent volna a korong, Dr. Luke nem engedélyezte a nyilvánosságra hozását, mondván, hogy Kesha felszínre tört volna, de a producer épp az ellenkezőjét akarta elérni. Az album címét Kesha és az ajkai ihlették, akkor még $ jel volt a nevében, ezért keverték össze a nevét az ajkaival, így jött a "Lip$ha" (Ajkak - Lipstcik és Ke$ha). Pár órával ezelőtt Wayne Instagram profiljára töltött fel egy képet, amivel megerősítette a hírt, és mégis lesz Lip$ha:
"Igen... Meglátom, ha Kesha beleegyezik, hogy kiszivárogtassuk a Lip$hát... Basszus.. Legalább EGY számot.. Nem szeretném még nagyobb bajba keverni emiatt., Köszönöm ezt a vagány képet Heidi Rossnak. Nagyon vicces volt, amikor a "You're The Reason Our Kids Are Ugly" című számunkat csináltuk Keshával és Bennel. Ben ötlete volt és tényleg nagyon jó részt csinált ezzel a koncertjén!!" - @waynecoyne5
Tehát ha Kesha beleegyezik, hogy Wayne kiszivárogtassa - sajnos nem hivatalos úton - a közös albumukat, a Lip$hát, akkor hamarosan új dalokkal gyarapodnak a Kesha rajongók. Sajnos az énekesnő egy olyan helyzetben van, hogy hivatalosan nem dolgozhat új számokon és nem is publikálhatja az elkészült számait, albumát. Nem tudni mekkora gondot okozna, ha megjelenne az album, - ha egyáltalán gond keletkezne belőle. Zedd is felajánlotta, hogy szívesen együtt dolgozna Keshával, producere lenne és segítene neki új dalokat készíteni, publikálni. Örülnénk, ha nem adódna gond és Wayne nyilvánosságra hozná az albumot. Amíg ez a tehetetlenség tart hallgassatok bele pár részletbe, amik a Lip$ha albumról szivárogtak ki - Wayne által.
Íme a "2012" című számuk:
A "You Control My Heart" lenne az egyik legszebb dal az albumról, aminek szintén köze van Dr. Lukeról:
A "Sex Toys" című szám, ami az egy éjszakás kalandokról szól:
Az "Elizabeth My Deat" című szám is az albumra került, de egyelőre jó minőségben nem szivárgott ki:
És itt a "You're The Reason Our Kis Are Ugly" című szám, amit Instagram posztjában külön ki is emelt Wayne. 2012-ben koncertezett a The Flaming Lips, ahol meglepetés fellépő volt Kesha és előadták ezt a közös számukat - ám akkor még nem tudták, hogy mi lesz a Lip$ha sorsa.
23:04 Nincsenek hozzászólások
Kesha tárgyalását múlthét pénteken tartották, ahol visszautasították a kérvényét, amivel felbonthatta volna a szerződését Dr. Luke-al és egy előzetes intézkedést igényelhetett volna, hogy a Sony ne tudja kötelezni őt arra, hogy együtt dolgozzon a producerrel. Sírva távozott a tárgyalásról az énekesnő, amikor a bíró kijelentette, hogy berekeszti az ülést és május 18-án találkoznak legközelebb, addigra gyűjtsön elég bizonyítékot. Pár nappal később kedvencünk egy üzenetet kapott a bíróságtól, amiben az állt, hogy szerezzen orvosi papírt, amivel bizonyítani tudja az erőszakvádját. Dr. Luke előnnyel távozott a tárgyalásról és pár napig azt hitte, hogy minden rendben, egészen idáig. Mostanra már számos világsztár kiállt Kesháért, mint például Lady Gaga, Taylor Swift, Demi Lovato, Adam Lambert vagy épp Adele, aki nemrég a Brit Awards színpadán nyilvánosan mondta ki támogató szavait Kesha iránt. Luke a Twitteren kezdett mentegetőzni, de előtte letörölt minden árulkodó képet és üzenetet, amit Keshával kapcsolatban osztott meg.
Dina LaPolt az ügyvéd nemrég interjút adott a Billboard magazinnak, amiben Dr. Luke hátrányait kezdte kivesézni:
"Dr. Luke munkája belassult. Valóban, 2015-ben szerzett egy TOP 10-es dalt, de ez csak a szerencsén múlott. Amióta Kesha beperelte 2014-ben, azóta csak romlik a producer munkája."
Dina folytatta az elemzést:
"Amíg Dr. Luke a perrel küzd, Max Martin - Kesháék egyik jó barátja - lecsap a producer munkáira. Olyan előadókkal dolgozik együtt ez idő alatt, mint Taylor Swift, The Weeknd, Ariana Grande és Ellie Goulding. Az elmúlt években amúgy sem volt egy nagy csillag, mint producer a popszakmában, mostanra viszont egyre kevésbé mondható igazi producernek. A Maroon 5 "Sugar" című száma volt az utolsó nagy munkája, amit egy népszerű bandával készített, azóta csak a szerencséjén múlik minden. Dr. Luke használhatatlan. Max Martin kap minden munkát."
Dr. Luke pánikba esett, amikor meghallotta a közönség hangját. A rajongók egyre többen vannak, egyre hangosabbak és most már a világsztárok is csatlakoztak. Mindenki Luke ellen, ami egy váratlan fordulat volt a legtöbbek számára, beleértve a producert is. Elkönyvelte, hogy győztesként tér ki a párbajból, ám a napokban változtak a dolgok. Kétségbeesetten elkezdte menteni magát, bár hiába.
LaPolt azt is hozzátette:
"A mostani helyzet alapján kevés az esélye Lukenak a győzelemre. Bárhogy is lesz, mindenét elfogja veszíteni, hogy tisztázni tudja a nevét. Dr. Luke elindult a lejtőn."
Dina ezzel zárta az interjút:
"Amíg Dr. Luke próbálja legyőzni Keshát, az énekesnő valójában egyre erősebb és több támogatást kap, mint bárki valaha. Ha győztesként tér ki a háborúból, akkora berobbanással tér vissza, hogy az egész világot megmozgatja majd. Mindenhol az ő neve lesz, mindenki róla beszél majd és nála boldogabb ember nem is lesz a Földön. Úgy néz ki Kesha fogja megnyerni a háborút!"
LADY GAGA BESZÉDET TART MAJD KESHÁÉRT AZ IDEI OSCAR-GÁLÁN
23:36 Nincsenek hozzászólások
Diane Warren, az 59 éves dalszerző erősítette meg a hírt, miszerint Lady Gaga beszéddel készül a 2016-os Oscar gálára, amit Kesha szabadságáért tart majd. Diane ott volt a mai nagy zenekari főpróbán, ahol Lady Gaga elénekelte a "Til It Happens To You" című számát, amit Warrennel együtt írt, az erőszakról. A dal előtt azonban Gaga egy rövid beszédet tartott, amiben Kesha nevét is kiemelte. Diane szerint szívszorító beszédet tartott a világsztár a főpróbán, ám a nagy eseményt február 28-án tartják.
A dalszerző az alábbiakat mondta:
"Siettem az öltözőbe, amikor hallottam a folyosón, hogy az emberek Kesháról beszélgetnek."
Warren folytatta:
"Nagyon bátor! Bátrabb, mint én valaha is lettem volna. Addig nem tud új zenén dolgozni, amíg a bíró el nem fogadja a kérvényét. Ebben az ügyben 3 év akár 10 év is lehet, kivéve, ha Adele vagy. Szóval erősnek kell lennie, hogy talpon maradjon."
Diane tiszteli Kesha bátorságát. Tiszteli, hogy kiállt a nőkért, az emberekért, önmagáért és szembe mert szállni a producerével és egy hatalmas zenei kiadóval. Az interjúban el is árulta:
"A Sonyt beperelni egy dolog. Egy másik dolog nyilvánosan szembeszállni a producerével, akivel szerződése van. Bátor nő! Ennél az embernél még mindig ott van Kesha aláírása. Ez azt jelenti, hogy még mindig kontrollálni tudja őt."
Egy pár mondat erejéig kitért a "Til It Happens To You" című számra is, amit Gagával közösen alkottak:
"Az erőszak már nem olyan, mint volt az akkori társadalmunkban. A nőknek ki kell lépniük az árnyékból és ki kell állniuk magukért. A "The Hunting Ground" című dokumentumfilm is erről szól, ami magába foglalja a "Til It Happens To You" című számot, amit Lady Gagával készítettem, az erőszakról. Figyelemfelkeltés a nők számára!"
Mi az amit ők tudnak, de mi nem a zenei iparról? Gondolok itt Lady Gagára, Demi Lovatora, Ariana Grandere, Taylor Swiftre vagy épp Kelly Clarksonra.
"Azt gondolom, hogy közülük mindenki foglalkozott ezzel az üggyel.Úgy érzik, hogy ez rossz Keshának. Most rengeteg empátiát mutatnak. Két- három évvel ezelőtt nem beszéltek ilyenről. Ha nemi erőszak történt, akkor elhallgatták. Ezek a nők harcosok. Ezek a nők, akik féltek beszélni erről, most végre felszólaltak. Kesha elképesztően bátor volt, hogy így megszólalt a nemi erőszakkal kapcsolatban. Igazán bátor cselekedet volt részéről!"
17:19 Nincsenek hozzászólások
Kesha korábban már kiszivárogtatott egy dalt, amit gonosz produceréről, Dr. Luke-ról írt. Ez a "Dancing with the Devil" című száma, amelyben ördögként emlegeti a producert. A számban összefoglalja közös múltjukat. Kesha eladta a lelkét az ördögnek, azaz Luke-nak, azzal, hogy aláírta a szerződést és onnan elindult a lavina. A folytonos bántalmazások, Dr. Luke imádta sírni látni Keshát, nem hagyja menni, eladta a lelkét és már nincs visszaút, együtt maradnak, míg meg nem halnak. A dal végén pedig édesanyjához, Pebéhez szól az énekesnő, segítséget kér tőle. Összerakott, sokatmondó dalt hozott össze Kesha, amit eredetileg a Warrior albumára akart, kislemezként, de a producer egyből észlelte, hogy róla van szó ebben a dalban, ezért még csak publikálni sem engedte.
Az interneten elkezdett terjengeni az " Innocence & Pills " című szám, amit szintén Kesha írt, Patrick Carney közreműködésével. A dal nem jelent meg stúdióverzióban, csak egy rosszabb minőségű felvétel járja a világhálót, ennek oka, hogy Luke ezt a dalt sem engedte közzétenni. A számban Kesha a szörnyű éjszakájáról énekel. Az éjszakáról, amikor Dr. Luke bedrogozta, megerőszakolta, majd megverte. Hallgassátok:
17:03 Nincsenek hozzászólások
Dr. Luke, a producer hosszas várakozás után most először szólalt fel a Kesha üggyel kapcsolatban. A producer a Twitter profilján rengeteg üzenetet osztott meg tegnap este jelenlegi helyzetükkel kapcsolatban. Úgy gondolta, hogy itt az ideje, hogy felvilágosítsa az embereket, hogy mi is az igazság, de senki sem hisz neki. Luke pánikolni kezdett, ugyanis rezeg a léc alatta. Számos világsztár is beszállt a kampányba, hogy támogatást nyújtson Keshának, a producert pedig a családján kívül senki más nem támogatja. Lukasz az alábbiakat tette közzé Twitteren, amivel menteni próbálta magát:
"Nem erőszakoltam meg Keshát és soha nem is volt szexuális kapcsolatom vele. Éveken át barátok voltunk, olyan volt, mint a kishúgom." - @TheDoctorLuke
Majd folytatta a producer:
"Keshával rengeteg számot készítettünk együtt és ez gyakran jó volt, de időnként voltak kreativitási különbségek." - @TheDoctorLuke
Még mindig nincs vége, ugyanis pár bejegyzéssel később Mark Geragosra, Kesha ügyvédjére is kitért Luke:
"Mark Geragos (Kesha ügyvédje) Scott Petersont és Chris Brownt is képviselte. Hogy tud úgy tenni, mintha törődne a nők jogaival?" - @TheDoctorLuke
Dr. Luke még számos másik bejegyzéssel látta el profilját, de valójában senkit sem hozott lázba. A rajongók és a híroldalak támadni kezdték, a világsztárok közül pedig elkezdték kikövetni őt Twitteren. Az első kikövetője Nicki Minaj volt, majd utána jött Iggy Azalea is. A szexi rapperek így járultak hozzá Kesha támogatásához.
20:18 Nincsenek hozzászólások
Jack Antonoff ajánlatot tett Keshának. A fiatal énekes és dalszövegíró nemrég Twitteren üzent az énekesnőnek, miszerint segítene neki új zenét csinálni, ha a popsztárunk beleegyezik. Jackről illik tudni, hogy Taylor Swifttel is dolgozott már, aki pár órával ezelőtt 250.000$-t adományozott Keshának. A zenész társproducer volt az "Out Of The Woods" című dalánál. Taylor Swift mellett olyanokkal is együttműködött már, mint Sia, Troye Sivan vagy épp Carly Rae Jepsen. Antonoff támogatását és szimpátiáját fejezte ki Twitteren a popsztár iránt, amikor meglepte őt egy ajánlattal.
Jack az alábbi ajánlatot tette Keshának:
"Hello Kesha -- Nem tudom, hogy mik a legális eljárások, de ha szeretnél együtt dolgozni és aztán dalokat kiszivárogtatni, én itt vagyok." - @jackantonoff
Mondta Jack, a dalszerző és társproducer, majd azt is hozzátette:
".. vagy épp csak csinálni valamit és várni, amíg az a csúszó-mászó nem blokkolhat téged többé. Állandó ajánlat ... " - @jackantonoff
15:47 Nincsenek hozzászólások
Kesha tárgyalása múlthét pénteken volt, ahonnan - sajnos - sírva távozott, ugyanis a fiatal énekesnő kérvényét a legfelsőbb bíróság visszautasította. Nem tudott elég bizonyítékot felmutatni a popsztár, ezért 90 napot adtak neki, hogy több, megfoghatóbb bizonyítékkal álljon a bíróság elé, május 18-án.
A hír mindenkihez eljutott, a csapból is Kesha neve, illetve a bírósági ügye folyik. Nem csak a rajongók, a híroldalak, hanem a sztárok is Kesháról beszélnek. Rengetegen támogató üzenetekkel és képekkel látták el Twitter, illetve Instagram profiljukat, mint például Lady Gaga, Demi Lovato, Adam Lambert, Ariana Grande, Lily Allen, Lorde és még sokan mások. A mai nap folyamán Taylor Swift is hozzájárult a kampányhoz, nem is akárhogy. A másik fiatal énekesnő 250.000 amerikai dollárral - azaz 70 millió forinttal - támogatja az énekesnőt. Taylor Swiftről tudni kell, hogy az egyik legnagyobb példakép a popszakmában és tiszteletreméltó a segítőkészsége. Több rajongót, előadót kisegített már anyagilag, de lelkileg is. Taylor szóvivője a Rolling Stone magazinnak számolt be arról, hogy Tay ahogy meghallotta mi történt Keshával, egyből a zsebébe nyúlt, hogy támogatni tudja a 28 éves popsztárt.
"Amikor Taylor meglátta a tárgyalóteremben készült sírós képeket, megszakadt a szíve és egyből eszébe jutott, hogy ő pénzzel fogja támogatni az énekesnőt ezekben a próbáló időkben." - mondta szóvivő
Majd folytatta a szóvivő:
"A Sony Music Dr. Luke-ot támogatja, mivel a producer több pénzt fektetett a perbe, mint Kesha. A gyártók szerint a pénz beszél, nem az igazság, ezért Taylor a zsebébe nyúlt, hogy a Tik Tok énekesnője előrébb juthasson."
Le a kalappal Taylor Swift!
A hír hamar eljutott Kesha édesanyjához is, ugyanis Swift személyesen értesítette őket. Pebe egyből telefont ragadt és Twitteren osztotta meg a jó hírt a rajongókkal:
"Taylor Swift nagylelkűen 250.000 $-t adományozott Keshának, ebben a nehéz időben. ELKÉPESZTŐ!!" - @grannywrapper
"Az emberek vagyonát nem aszerint mérik, hogy mijük van, hanem aszerint, hogy kik ők és ők ezzel segítenek. Taylor Swift egy igazán GAZDAG EMBER. Köszönjük." - @grannywrapper
(Mielőtt bárki félreérti, Pebe a GAZDAG EMBERT nem az anyagiakra értette, hanem az emberiségére.)
11:05 Nincsenek hozzászólások
A fiatal énekesnő, Halsey koncertet adott, ahol beszédet tartott Kesháért. A "Hold Me Down" című száma előtt szünetet tartott csak azért, hogy az ott összegyűlt emberek, rajongói figyelmét felhívja arra, hogy milyen helyzetbe került Kesha és mi történt a tegnapi tárgyaláson. Ezt a dalt Halsey Kesháért énekelte tegnap este. A mondandója ugyanaz, mint Kesha "Dancing With The Devil", eladta a lelkét az ördögnek... Halsey az egyik legnagyobb támogatója Keshának és ez a cselekedete tiszteletreméltó volt! Egy koncertet félbeszakítani, hogy beszédet tartson egy másik énekesnőért és neki énekeljen egy számot. A koncert után még Twitteren is írt Keshának, szóval le a kalappal Halsey, köszönjük!
Íme egy rövid videó a tegnapi koncertről (kattints a képre a videó megtekintéséért):
Itt pedig meghallgathatjátok a Hold Me Down című dalt:
És íme Halsey egyik üzenete a sok közül, ami talán a legtámogatóbbra sikeredett:
10:34 Nincsenek hozzászólások
Kesha tárgyalását sajnos berekesztették. Azt állították, hogy nincs elég bizonyíték, amit feltudnak mutatni Dr. Luke ellen, így elítélni nem tudják, ugyanakkor az énekesnővel szemben sem lenne fair, ha elítélést kapna. A tegnapi végeredmény végül az lett, hogy valójában nincs végeredmény. Időt adtak Keshának, hogy elegendő bizonyítékot gyűjtsön a következő tárgyalásig, melynek időpontja 2016. május 18. Reméljük sikerül még több bizonyítékot szerezni és reméljük Max Martin is felszólal, ugyanis ő is ott volt, amikor Dr. Luke megfenyegette Keshát! Ő már elegendő bizonyíték lenne, egy tanú bármilyen bizonyítékkal felér! Remélhetőleg Pebe rátudja venni, hogy tanúskodjon mellettük és elsimíthassák a dolgot. Egyelőre más reményük nincs.
A tegnapi nap egy szomorú nap, de a lényeget kiemelnénk:
A rajongók már kora reggel elkezdték a sztrájkolást és folyamatosan gyülekeztek, nőtt a tömeg, nőtt a hangzavar.
Nem sokkal később Kesha is megérkezett a tárgyalásra:
Amíg folyt a tárgyalás, a rajongók keményen sztrájkoltak és énekeltek Kesháért.
Viszont amíg a rajongók sztrájkoltak, Kesha addig a bíróságon édesanyja, Pebe és barátja, Brad mellett sírt, sírt és sírt.
Pár óra várakozás után Kesha kijött a bíróságról, nem túl boldogan.. Sőt sírt.
Majd pár perccel később jött is a hír, hogy Kesha kérvényét elutasították... A következő tárgyalásig elegendő bizonyítékot kell gyűjtenie, hogy győztesként térhessen ki ebből a háborúból.. Május 18-ig van ideje. A tárgyalás után pár órával a sztárok is összefogtak és Twitteren támogató üzeneteket írtak Keshának. Olyanok, mint például Lady Gaga, Kelly Clarkson, Ariana Grande, Lorde és még sokan mások!
20:06 Nincsenek hozzászólások
Kesha könnyekben tört ki a manhattani legfelsőbb bíróságon, amikor a bíró megtagadta a kérvényét, az előzetes intézkedését, amivel felbonthatta volna a szerződését producerével, illetve a Sony Music kiadóval. A Tik Tok énekesnője elárulta, hogy rettentően félt, hogy tovább kell dolgoznia Dr. Lukekal, a producerével, aki 10 évvel ezelőtt megerőszakolta.A producer elintézte, hogy a Sony megtagadja Kesha kérelmét, ennek ellenére mégis ajánlatot tettek a popsztár számára. Tovább dolgozhat a producer nélkül, viszont akkor a Sony semmiképp nem promótálná az énekesnőt. Nem reklámoznák az új dalait, az új albumát. Először nem hangzik rosszul, ám ha belegondol az ember rájön, hogy a Sony a legnevesebb, legismertebb kiadó világszerte. Rajtuk kívül kevés olyan kiadó akad, aki nagyobb reklámot adhatna egy előadónak. Kesha nem fogadta el ezt az ajánlatot, itt viszont az ügyvédje is felszólalt.
"A Sony nem ezt mondta. Azt mondták, ha sikerül elérnünk azt, hogy Kesha megszabaduljon Lukasztól, akkor tovább dolgozhat a Sony közreműködésével. Átvertek minket." - mondta Mark Geragos
Ezalatt rengeteg rajongó összegyűlt, hogy támogassák az énekesnőt és kint énekeltek, üvöltötték az alábbiakat:
"Free Kesha Now! Free Kesha Now! Free Kesha Now", azaz "Engedjék szabadon Keshát, most!"
Az egyik rajongó, Lindsay Scarpa ezek után azt mondta az egyik riporternek:
"Egyáltalán nem ezt érdemli. Ez igazságtalan!"
Kesha ma is elmondta, hogy Dr. Luke bedrogozta, a 18. születésnapja után, majd megerőszakolta. Nem vádolták, mert akkor még nem mertek felszólni a producer ellen, úgy gondolták, hogy nagy hatalma van felettük és féltek tőle. Egészen idáig! A 28 éves énekesnő ma megkérte a bíróságot, hogy adjanak neki egy előzetes intézkedést, amivel elérheti, hogy megszabaduljon a Sony Music zsarolásától, amiben arra kényszerítik, hogy dolgozzon tovább a megerőszakolójával. A bíróságnak erre nem volt felhatalmazása, ezért nem tudták teljesíteni Kesha kérését. Azt mondták, hogy dolgozzon együtt más gyártóval, bár fent áll a lehetőség, hogy alig kap reklámot, nem marad meg a neve és még jobban eltűnik a popszakmából.
A Sony azt mondta, hogy mindent megtesznek azért, hogy Dr. Luke nyerjen, mert ő több pénzt fektetett bele ebbe a perbe, mint Kesha. Ő több pénzt csinál nekik, mint Kesha és itt a pénz beszél.
A hátsó sorban ült Kesha az édesanyjával, Pebével és barátjával, Braddel. Amikor a bíróság kijelentette, hogy Kesha kérelme elutasítva, az énekesnő azonnal elsírta magát és nem tudták megnyugtatni. Folytak a könnyei, sírt és beszélni sem tudott. Ekkor a bíróság úgy döntött, hogy nem hoz végleges döntést, hamarosan folytatni fogják, mert ennek az ügynek még közel sincs vége.
Az ügyvéd felhívta a figyelmet arra is, hogy 2014-ben az énekesnő 2 hónapot a rehabilitációs központban töltött, mert Dr. Luke bántalmazta őt, fizikailag és lelkileg. A Sonytól egy ügyvéd felszólalt, és azt állította, hogy nincs elegendő bizonyíték. Akkor szólalhat fel legközelebb az énekesnő és bármelyik hozzátartozója, ügyvédje, ha elegendő bizonyítékot szereznek, hogy gyanúsítani tudják Dr. Luke-ot. A kritikus kijelentések után a bíró úgy döntött, hogy berekeszti a tárgyalást. Nem ítélnek el senkit, ám Kesha kevesebb eséllyel távozott a helyszínről. "Biztatásként" a bíró azt ajánlotta Keshának, hogy gyűjtsön még több bizonyítékot, hogy Dr. Luke-ot is vádolni tudják, amíg ezt nem teszi meg, Dr. Luke van fölényben.
Amikor Kesha távozott a bíróságról, megölelt egy rajongót és csak annyit súgott a fülébe: "Kérlek segítsetek nekem, ez nem fair!", majd távozott.
14:33 Nincsenek hozzászólások
Egy óra múlva kezdődik a tárgyalás, amire hosszú hónapok óta várunk. Végre eljött a nap, amikor Kesha megtudhatja a végeredményt. Korábban a pernek egy részét megnyerték, ugyanis Dr. Luke az énekesnő édesanyját, Pebét is beperelte, amit a bíróság elutasított, így 1:0 Kesháék javára. Reméljük ez ma is így lesz! A rajongók már gyülekeznek New Yorkban, a bíróság előtt, hogy elindítsák a sztrájkot! A rejtélyes KeshaTODAY (Twitter) profil vezetője megerősítette a hírt, miszerint lesz élő közvetítés. El is árulta, hogy mit kell tennünk, ha élőben szeretnénk követni az eseményeket, mi, akik nem lehetünk ott. Segítünk:
1. Irány az App Store!
2. Keressetek rá a "Perioscope" nevű alkalmazásra.
3. Töltsétek le.
4. Nyissátok meg az alkalmazást és lépjetek be vele a Twitter profilotokba.
5. Ha beléptetek, keressetek rá a @KeshaTODAY profilra, kövessétek!
6. Engedélyezzétek, hogy értesítést kapjatok, ha történik valami. (Amint élő adásba lép a KeshaTODAY profil, egyből küldi az értesítést, rákattintotok és már nézhetitek is!)
Maradjatok velünk, folyamatosan itt leszünk! Facebookon és Twitteren is elértek minket!
11:47 Nincsenek hozzászólások
Kesha tegnap este Wrabellel találkozott és egy stúdióban szórakoztak az "Arc felcserélő" alkalmazással. Több képet és videót is megosztottak, amikben jól láthatóan már a tetőfokon volt a hangulat. A videó láttán sokakban kérdések merültek fel, mint például: mit kereshetnek egy stúdióban, ismét együtt dolgoznak?! A videó végén hallani egy dalt, amit Kesha énekel. Egyelőre ismeretlen, új hangzású dalnak tűnik, de egyből indultak a pletykák, hogy Kesha és Wrabel közösen dolgoznak a stúdióban és ez egy újabb részlet, egy újabb dalból. A videó után nem sokkal egy képet is megosztottak, aminek azt a címet adták, hogy "Úristen, ez az, amit Wrabel valójában csinál, amikor együtt dolgozunk." Tehát az énekesnő tegnap este tényleg stúdióban dolgozott. A dal a háttérben pedig valóban egy új dal, amin épp közösen dolgoztak.
"Úristen, ez az, amit Wrabel valójában csinál, amikor együtt dolgozunk." - @iiswhoiis
Azt sajnos még nem tudni, hogy duett lesz Wrabellel vagy csak szimplán egy szóló Kesha szám, amiben a fiatal énekes is segített?!
13:59 Nincsenek hozzászólások
Pebe Sebert, Kesha édesanyja újabb tweetekkel árasztotta egy profilját. Az anyuka megnevezett egy tanút, aki ott volt a szerződéskötéskor, illetve akkor is, amikor Dr. Luke megfenyegette Keshát. Ez a tanú nem más, mint Max Martin. 44 éves zenész, akinek korábban egy bandája is volt, ám 1995-ben a(z) It's Alive a zenekar felbomlott. Az előadó szoros kapcsolatban áll a Sebert családdal és Pebe hónapokkal később, de megmerte nevezni a tanút, aki segítségükre lehet, mert már csak az igazságban bízhatnak. Az igazságban, ami segíthet Keshának, hogy szabad utat kapjon és kiadhassa új albumát, Dr. Luke nélkül.
Pebe az alábbiakat írta ki Twitter oldalára:
"Ott voltam azon a napon, 2005-ben, amikor Luke azt mondta Keshának, hogy "Kesha egy senki nélküle". Max Martin is velünk volt." - @grannywrapper
Folytatta az anyuka:
"Szóval van egy tanúnk, ha hajlandó lenne elmondani az igazságot!" - @grannywrapper
"Max Martin hallotta, amikor Luke azt mondta Keshának, hogy "Ha nem csinálod azt, amit mondok, addig foglak perelni, míg elég idős leszel, hogy ne adhass ki újabb zenét." - @grannywrapper
19:13 Nincsenek hozzászólások
Kesha édesanyja, Pebe tegnap Twitteren leplezte le Dr. Luke-ot. A producer zsarolni kezdte a dalszövegíró anyukát. Az elmondottak alapján a zsarolás célja az volt, hogy Pebe neve eltűnjön a dalszövegírók közül. Luke pár napja azzal zsarolta meg Pebét, ha nem egyezik bele abba, hogy megszűnjön a dalszövegíró munkája, akkor a többi dalszövegírót fosztja meg a fizetésüktől, állásuktól. Pebe nem adta be a derekát, elnézést kért a többi (szám szerint 15) dalszövegírótól, de nem akart továbbra is áldozat maradni. A producer ezért újra beperelte Pebét, ám a bíróság nem fogadta el az általa benyújtott pert. A jó hírt maga Pebe közölte Twitteren nemrég:
"Dr. Luke ellenem indított perét a bíróság ma elutasította!! Az igazság hatalmas dolog!!" - @grannywrapper

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság